text: কর্ণফুলী বাংলাদেশের চট্টগ্রাম জেলার একটি উপজেলা।
  
  আয়তন 
  কর্ণফুলী উপজেলার মোট আয়তন ৫৫.৩৬ বর্গ কিলোমিটার (১৩,৬৭৯ একর)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী কর্ণফুলী উপজেলার মোট জনসংখ্যা ১,৬২,১১০ জন। এর মধ্যে পুরুষ ৮৩,৭১৭ জন এবং মহিলা ৭৮,৩৯৩ জন। মোট পরিবার ২৯,৯৭৫টি।
  
  অবস্থান ও সীমানা 
  চট্টগ্রাম সিটি কর্পোরেশনের দক্ষিণাংশে কর্ণফুলী নদীর দক্ষিণ পাড়ে ২২°১৪´ থেকে ২২°১৯´ উত্তর অক্ষাংশ এবং ৯১°৪৭´ থেকে ৯১°৫৩´ পূর্ব দ্রাঘিমাংশ জুড়ে কর্ণফুলী উপজেলার অবস্থান। চট্টগ্রাম জেলা সদর থেকে এ উপজেলার দূরত্ব প্রায় ১০ কিলোমিটার। এর পূর্বে পটিয়া উপজেলা; দক্ষিণে আনোয়ারা উপজেলা; পশ্চিমে কর্ণফুলী নদী ও চট্টগ্রাম সিটি কর্পোরেশনের পতেঙ্গা থানা, ইপিজেড থানা ও বন্দর থানা এবং উত্তরে কর্ণফুলী নদী ও চট্টগ্রাম সিটি কর্পোরেশনের ডবলমুরিং থানা, সদরঘাট থানা, কোতোয়ালী থানা ও বাকলিয়া থানা অবস্থিত।
  
  ইতিহাস 
  ২০১৬ সালের ৯ মে পটিয়া উপজেলার ৫টি ইউনিয়ন নিয়ে কর্ণফুলী উপজেলা গঠন করা হয়। এটি বাংলাদেশের ৪৯০নং উপজেলা।
  
  প্রশাসনিক এলাকা 
  কর্ণফুলী উপজেলায় ৫টি ইউনিয়ন রয়েছে। সম্পূর্ণ কর্ণফুলী উপজেলার প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন।
  
  ইউনিয়নসমূহ:
   ১নং চর লক্ষ্যা
   ১নং (ক) জুলধা
   ১নং (খ) চর পাথরঘাটা
   ২নং বড় উঠান
   ৩নং শিকলবাহা
  
  শিক্ষা ব্যবস্থা 
  ২০১১ সালের আদমশুমারি অনুযায়ী কর্ণফুলী উপজেলার সাক্ষরতার হার ৫২.১% (পুরুষ ৫৪.৭৯%, মহিলা ৪৯.১৯%)। এ উপজেলায় বাংলাদেশ মেরিন ফিশারীজ একাডেমী, ১টি ডিগ্রী কলেজ, ২টি ফাজিল মাদ্রাসা, ২টি স্কুল এন্ড কলেজ, ৮টি মাধ্যমিক বিদ্যালয়, ১টি দাখিল মাদ্রাসা ও ৩৫টি প্রাথমিক বিদ্যালয় রয়েছে।
  
  শিক্ষা প্রতিষ্ঠান
  
  দর্শনীয় স্থান 
   কর্ণফুলী রপ্তানি প্রক্রিয়াকরণ অঞ্চল
   শাহ আমানত সেতু
   শিকলবাহা বিদ্যুৎ কেন্দ্র
   কাফকো
   কালারপুল ব্রীজ
   বড় উঠান জমিদার বাড়ি
  
  জনপ্রতিনিধি 
  সংসদীয় আসন
  
  উপজেলা পরিষদ ও প্রশাসন
  
  আরও দেখুন 
   চট্টগ্রাম জেলা
   চট্টগ্রাম সিটি কর্পোরেশন
  
  তথ্যসূত্র
  
  বহিঃসংযোগ 
  
  বিষয়শ্রেণী:চট্টগ্রাম জেলার উপজেলা
title: কর্ণফুলী উপজেলা